**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Projekts) šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Covid-19 infekcijas izplatības seku pārvarēšanas likuma 24. un 25.pantu un Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2021.gada 18.marta sēdes protokollēmumu (prot. Nr.28 42.§) „Informatīvais ziņojums „Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu”” (turpmāk – protokollēmums Nr.28) ir atbalstīta papildu finansējuma piešķiršana ar Covid-19 krīzes seku pārvarēšanu un ekonomikas atlabšanu saistītu augstas gatavības projektu īstenošanai 2021. un 2022.gadā sadalījumā pa ministrijām atbilstoši informatīvā ziņojuma „Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu” (turpmāk – informatīvais ziņojums) tabulai Nr.1 „Ministriju iesniegtā informācija par nepieciešamo finansējumu augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu” (turpmāk – tabula Nr.1). Atbilstoši informatīvā ziņojuma tabulā Nr.1 norādītajai informācijai Kultūras ministrija pieprasījusi līdzekļus 22 467 737 *euro* apmērā kultūrizglītības iestādēm, profesionālās mākslas iestādēm un mantojuma iestādēm.Saskaņā ar protokollēmuma Nr.28 4.punktu tiek atbalstīti investīciju projekti atbilstoši Likumā par budžetu un finanšu vadību noteiktajam, ka budžetu investīcijas ir budžetu izdevumi pamatkapitāla veidošanai, kuru rezultātā tiek radīts jauns pamatlīdzeklis, ieguldījuma īpašums vai nemateriālais ieguldījums vai kuri uzlabo attiecīgā pamatlīdzekļa, ieguldījuma īpašuma vai nemateriālā ieguldījuma stāvokli (aktīva pārbūve, restaurācija vai atjaunošana) tā lietderīgās lietošanas laikā vai būtiski maina esošā aktīva īpašības, salīdzinot ar tā iepriekšējiem rādītājiem, kā arī atbalstāmi izdevumi par pakalpojumiem, ja tie nepieciešami projektu vadības nodrošināšanai.Vienlaikus protokollēmuma Nr.28 6.punkts nosaka, ka tiek atbalstīti ar Covid-19 krīzes pārvarēšanu un ekonomikas atlabšanu saistīti augstas gatavības projekti, kuri ir vienreizēji, terminēti, to īstenošana tiek uzsākta 2021.gadā un tie ir pilnībā īstenojami līdz 2022.gada beigām, sasniedzot mērķi, ievērojot informatīvā ziņojuma tabulā Nr.1 noteikto maksimālo finansējuma kopējo apmēru un sadalījumā pa gadiem, nerada vajadzību pēc papildus līdzekļiem turpmākajos gados un ministrijām jānodrošina minēto nosacījumu izpilde.Kultūras ministrija, ņemot vērā iepriekš minētos nosacījumus, ir apkopojusi informāciju par augstas gatavības projektiem, kas saistīti ar Covid-19 krīzes seku pārvarēšanu un ekonomikas atlabšanu un šo pasākumu ietvaros paredzēts veikt investīcijas 849 398,98*euro* apmērā profesionālās izglītības kompetences centra „Nacionālā Mākslu vidusskola” multifunkcionālās zāles pārbūvei un aprīkošanai. Projektā pieprasītais finansējuma apjoms ir par 213 399 *euro* lielāks, nekā sākotnēji tika plānots, taču par attiecīgo finansējuma daļu tiks pārskatīts un samazināts plānotais finansējums pozīcijām: profesionālās izglītības kompetences centra „Nacionālā Mākslu vidusskola” mācību korpusa pārbūvēto telpu aprīkošana, Jaņa Rozentāla Mākslas skolas atjaunoto  mācību telpu aprīkošana un atjaunoto mūzikas un baleta skolu mācību telpu un sporta zāles aprīkojums*.* Līdz ar to kopējais profesionālās izglītības kompetences centram „Nacionālā Mākslu vidusskola” piešķiramais finansējuma apjoms 2021. un 2022.gadam kopsummā 2 785 233 *euro* netiks pārsniegts.Profesionālās izglītības kompetences centra „Nacionālā Mākslu vidusskola” sastāvā esošās struktūrvienības – Rīgas Doma kora skola, Jaņa Rozentāla Mākslas skola, Emīla Dārziņa mūzikas skola un Rīgas Baleta skola – sniedz būtisku ieguldījumu savu pārstāvēto nozaru profesionālās kultūrizglītības pieejamībā, kā mērķi izvirzot izcilību un talanta izkopšanu. Katra struktūrvienība pārstāv savu radošās darbības jomu: Rīgas Doma kora skola – vokālo mūziku, kordiriģēšanu un džeza mūziku un mūziklu mākslu, Jaņa Rozentāla Mākslas skola – vizuālo mākslu, multimediju dizainu un foto dizainu, Emīla Dārziņa mūzikas skola – instrumentālo mūziku, mūzikas teoriju, akadēmisko mūziku, Rīgas Baleta skola – klasisko baletu.Šobrīd profesionālās izglītības kompetences centrs „Nacionālā Mākslu vidusskola” ir izvietots dažādās ēkās un vairākās adresēs: Rīgas Doma kora skola – Meža ielā 15, Rīgā, Rīgas Baleta skola – Kalnciema ielā 10-12, Rīgā, Emīla Dārziņa mūzikas skola – Kalnciema ielā 10k-2, Rīgā, Jaņa Rozentāla Mākslas skola – Hāmaņa ielā 2a, Rīgā. Par ēku, kas atrodas Meža ielā 15, Rīgā, (Rīgas Doma kora skola), Kalnciema ielā 10-12, Rīgā, (Rīgas Baleta skola) un Kalnciema ielā 10k-2, Rīgā, (Emīla Dārziņa mūzikas skola) izmantošanu ir noslēgti apsaimniekošanas un lietošanas līgumi ar valsts akciju sabiedrību „Valsts nekustamie īpašumi”. Ēka Hāmaņa ielā 2a, Rīgā, (Jaņa Rozentāla Mākslas skola) ir Rīgas pašvaldības īpašums, un par to tiek maksāta nomas maksa. Visu skolu ēkas ir tikai daļēji piemērotas izglītojamo skaitam un izglītības programmu īstenošanas specifiskajām prasībām mūzikā, mākslā, multimediju un foto dizainā un dejā. Nākotnē nepieciešams nodrošināt modernu un normatīvo aktu prasībām atbilstošu telpu un to platību pieejamību un aprīkojumu, ņemot vērā plānoto izglītojamo skaita pieaugumu. Ēku kapacitāte jau šobrīd tiek pārsniegta, atsevišķas ēku daļas ir uzskatāmas par neatbilstošām higiēnas, akustikas, atbilstoša apgaismojuma un citām normatīvo aktu prasībām (Ministru kabineta 2002.gada 27.decembra noteikumiem Nr.610 „Higiēnas prasības vispārējās pamatizglītības, vispārējās vidējās izglītības un profesionālās izglītības iestādēm” un Ministru kabineta 2015.gada 30.jūnija noteikumiem Nr.331 „Noteikumi par Latvijas būvnormatīvu LBN 208-15 „Publiskas būves””). Īpaši aktuāla ir sporta infrastruktūras un profesionālo mācību priekšmetu telpu nepietiekamība. Jaņa Rozentāla Mākslas skolas audzēkņiem Hāmaņa ielā 2a, Rīgā, nav pieejama sporta zāle, un tiek izmantotas sporta zāles citās skolās, kā arī nav pietiekamas telpas mākslas, foto un multimediju dizaina aprīkojuma atbilstošai izvietošanai un izmatošanai mācību procesā. Savukārt, Rīgas Doma kora skolas, Rīgas Baleta skolas un Emīla Dārziņa mūzikas skolas audzēkņiem Meža ielā 15, Rīgā, Kalnciema ielā 10-12, Rīgā, un Kalnciema ielā 10k-2, Rīgā, ir viena sporta zāle un ierobežotas ēdināšanas iespējas visiem audzēkņiem, trūkst telpas orķestru un koru mēģinājumiem, koncertiem un individuālajām nodarbībām. Ievērojot Emīla Dārziņa mūzikas skolas, Rīgas Baleta skolas, Rīgas Doma kora skolas un Jaņa Rozentāla Mākslas skolas nepieciešamību mācību procesam nodrošināt mūsdienu prasībām atbilstošu multifunkcionālo zāli, kas piemērojama gan visu skolu specifikai, gan nodrošina jaunu starpdisciplināru iniciatīvu attīstības iespējas, ir izstrādāts būvprojekts un uzsākti profesionālās izglītības kompetences centra „Nacionālā Mākslu vidusskola” multifunkcionālās zāles pārbūves darbi. Pārbūves rezultātā tiks izbūvēta konkurētspējīga zāle ar 420 vietām, kas ir būtisks mācību līdzeklis profesionālās izglītības kompetences centra „Nacionālā Mākslu vidusskola” struktūrvienību profesionālās ievirzes un profesionālās vidējās izglītības programmu īstenošanai. Topošo izpildītājmākslinieku neatņemama mācību procesa sastāvdaļa ir skatuves māksla. Šīs kompetences izkopšanai mācību procesā ir nepieciešams nodrošināt mūsdienu koncertzāļu prasībām atbilstošu vidi, kas ietver gan akustiskās īpašības, gan modernas apskaņošanas, skatuves iekārtojuma, apgaismojuma un ierakstu iespējas, skatuves zonu, klausītāju zonu, tehnisko telpu zonu un sakārtotu zāles kopējo estētiku. Zāle ir arī nozīmīgs resurss profesionālās izglītības kompetences centra „Nacionālā Mākslu vidusskola” profesionālās izglītības kompetences centra funkciju nodrošināšanā – meistarklašu un audiovizuālu projektu īstenošanai, tālākizglītībai un profesionālajai pilnveidei ne tikai skolu pedagogiem un audzēkņiem, bet arī nacionālā mērogā kopumā. Profesionālās izglītības kompetences centram „Nacionālā Mākslu vidusskola” multifunkcionālās zāles pārbūvei Kalnciema ielā 10k-1, Rīgā 2019., 2020. un 2021.gadā piešķirts valsts budžeta finansējums no valsts budžeta programmām „Kultūrizglītība” un „Līdzekļi neparedzētiem gadījumiem”. Profesionālās izglītības kompetences centram „Nacionālā Mākslu vidusskola” multifunkcionālās zāles pārbūvei no valsts budžeta programmas „Līdzekļi neparedzētiem gadījumiem” 2019.gadā tika piešķirts finansējums 44 700 *euro* apmērā (faktiskā izpilde 42 296,36 *euro*), bet 2020.gadā 259 043,00 *euro* (faktiskā izpilde 258 966,77 *euro*) apmērā.  Savukārt valsts budžeta programmā „Kultūrizglītība” 2020.gadā profesionālās izglītības kompetences centram „Nacionālā Mākslu vidusskola” multifunkcionālās zāles pārbūvei un aprīkojuma iegādei bija plānots finansējums 201 000,00 *euro* apmērā (tajā skaitā multifunkcionālās zāles pārbūvei 185 957 *euro* apmērā un daļējai inventāra iegādes izmaksu segšanai 15 043 *euro* apmērā).Profesionālās izglītības kompetences centram „Nacionālā Mākslu vidusskola” multifunkcionālās zāles pārbūvei un aprīkojuma iegādei valsts budžeta programmā „Kultūrizglītība” 2021.gadā plānotais finansējums ir 619 064 *euro* (tajā skaitā zāles pārbūvei plānotais finansējums 392 389,00 *euro* un aprīkojuma (inventāra) iegādei 226 675 *euro).* Tādējādi kopējais valsts budžetā profesionālās izglītības kompetences centra „Nacionālā Mākslu vidusskola” multifunkcionālās zāles pārbūvei paredzētais finansējums periodā no 2019. līdz 2021.gadam (ņemot vērā 2019. un 2020.gada faktisko izpildi) ir 879 609,13 *euro.* Piešķirtā finansējuma ietvaros ir:1. izstrādāts un saskaņots būvprojekts – 44 770,00 *euro* (finansējums 2019.gadā no valsts budžeta programmas „Līdzekļi neparedzētiem gadījumiem” 40 293,00 *euro* apmērā un 2020.gadā no valsts budžeta programmas „Kultūrizglītība” 4 477,00 *euro* apmērā);
2. veikta būvprojekta ekspertīze – 12 039,50 *euro* (finansēts no valsts budžeta programmas „Kultūrizglītība”);
3. veikts energoefektivitātes sākotnējais novērtējums – 1 258,40 *euro* (finansēts no valsts budžeta programmas „Kultūrizglītība”);
4. sagatavota iepirkumu dokumentācija un izvērtēti būvniecības iepirkuma pretendentu tehniski piedāvājumi – 1 452,00 *euro* (finansēts no valsts budžeta programmas „Kultūrizglītība”);
5. apmaksāta būvatļauja – 2 003,36 *euro* (finansēts no programmas „Līdzekļi neparedzētiem gadījumiem”).

Kopā iepriekš uzskaitītās pārbūves darbu dokumentācijas izstrādes izmaksas ir 61 523,26 *euro*. 2020.gada beigās uzsākti zāles pārbūves darbi un daļēji iegādāts inventārs zāles aprīkošanai. Būvdarbi tiks pabeigti līdz 2021.gada beigām. Multifunkcionālās zāles pārbūves īstenošanai nepieciešamās iepirkumu procedūras (autoruzraudzība, būvuzraudzība un būvdarbi) ir īstenotas, līgumi noslēgti un noteiktās izmaksas ir 1 069 451,40*euro*:1. būvdarbi – 1 053 824,25 *euro* (t.sk. PVN);
2. autoruzraudzība – 6 037,90 *euro* (t.sk. PVN);
3. būvuzraudzība – 8 984,25 *euro* (t.sk. PVN);
4. būvprojekta izmaiņu ekspertīze – 605,00 *euro* (t.sk. PVN).

Kopējās pārbūves izmaksas, tajā skaitā apmaksātās izmaksas par būvdarbiem nepieciešamās dokumentācijas izstrādi, ir 1 130 974,66 *euro* un pārsniedz sākotnēji plānoto finansējumu par 251 365,53 *euro* (1 130 974,66 *euro* – 879 609,13 *euro*). Taču 2019.gada ziedojumu kampaņas rezultātā zāles pārbūvei piesaistīti 2 484,00 *euro*. Līdz ar to papildus nepieciešamais finansējums būvdarbu veikšanai ir 248 881,53 *euro*.Veicot zāles pārbūves darbus, konstatēts, ka, salīdzinot ar sākotnēji plānoto, nepieciešami vēl papildus pārbūves darbi 45 719,89 *euro* apmērā:1. pēc esošās ventilācijas caurules demontāžas ēkas jumta daļā konstatēts, ka zem tās nav izbūvēta jumta siltumizolācija un hidroizolācija un ir nepieciešams nosiltināt jumtu zem jaunizbūvējamās ventilācijas caurules un atjaunot jumta hidroizolāciju;
2. nepieciešama papildus pārsedžu stiprināšana, lai nodrošinātu papildu slodzi, kas veidojas pārsedzēm pēc rīģeļu izbūves;
3. papildus mūrēšanas darbi pēc paneļu demontāžas atklātajās sienu gropēs;
4. papildus skatuves portāla izbūves darbi, lai nodrošinātu mehānismu stiprinājumu griestos nosegšanu;
5. papildus apmetuma slāņa nodrošināšana sienām, kas atklājās pēc apdares plātņu demontāžas;
6. papildus ugunsdrošības lūku izbūve;
7. gaismas un skaņas aprīkojuma drošai ekspluatācijai nepieciešami papildu darbi, kas jāveic būvdarbu ietvaros, lai pēc darbu veikšanas, uzstādot aprīkojumu, netiktu bojāta apdare;
8. bojāto apkures cauruļu nomaiņa, ēkas ilgstošas ekspluatācijas nodrošināšanai.

Izstrādājot multifunkcionālās zāles būvprojektu, projekta apjomos netika iekļauts aprīkojums, kura iegādi, montāžu un uzstādīšanu var veikt pēc būvdarbu pabeigšanas un kas nav tieši saistīts ar būvdarbu veikšanas procesu. Ņemts vērā arī fakts, ka šāda apmēra objekta būvprojekta izstrādei, būvniecības iepirkumu procedūrām un būvdarbiem līdz objekta ekspluatācijas uzsākšanai vidēji nepieciešams 2,5 līdz trīs gadi, kas ir nozīmīgs periods tehnisko risinājumu un tehnoloģiju attīstībā. Tika plānots aprīkojuma iegādi veikt līdz ar zāles ekspluatācijas uzsākšanu, izvēloties aktuālāko gaismas, skaņas, informāciju tehnoloģiju un citu multifunkcionālās zāles darbībai nepieciešamo aprīkojumu atbilstoši pārbūvētās zāles infrastruktūras risinājumiem, nodrošinot arī koncertflīģeli. Aprīkojuma iegāde tiks veikta paralēli būvdarbu noslēguma procesam, lai nodrošinātu, ka līdz ar zāles nodošanu ekspluatācijā, tā būtu pilnībā aprīkota un varētu tikt uzsākta efektīva tās izmantošana profesionālās kultūrizglītības mācību procesā. Kopējās izmaksas aprīkojuma iegādei ir 580 014,75 *euro* (t.sk. PVN). Par nepieciešamo aprīkojumu un koncertflīģeļa iegādi ir veikti iepirkumi un pieņemti lēmumi:1. skaņu iekārtu piegāde un uzstādīšana – 225 795,96 *euro* (t.sk. PVN);
2. zāles gaismu, video un instalāciju iekārtu piegāde un uzstādīšana – 110 982,77 *euro* (t.sk. PVN);
3. video ieraksta, atskaņošanas un instalācijas iekārtu piegāde un uzstādīšana – 25 677,20 *euro* (t.sk. PVN);
4. mēbeles ierakstu studijai, krēsli orķestrim un akustisko vairogu iekārtu piegāde un uzstādīšana – 32 237,82 *euro* (t.sk. PVN), no tiem aprīkojumam papildus nepieciešamais finansējums 7 020,63 *euro*, bet inventāra iegādes izmaksas 25 217,19 *euro* apmērā (t.sk. PVN) tiks segtas no profesionālās izglītības kompetences centra „Nacionālā Mākslu vidusskola” valsts budžeta programmā „Kultūrizglītība” plānotā finansējuma 2021.gadā;
5. koncertflīģeļa iegāde – 185 321,00 *euro* (t.sk. PVN).

Tādējādi papildus nepieciešamais finansējums aprīkojuma iegādei ir 554 797,56*euro*.Veidojot profesionālās izglītības kompetences centru „Nacionālā Mākslu vidusskola” par starptautiska līmeņa profesionālās kultūras izglītības iestādi, ir būtiski turpināt veidot izglītojamajiem drošas, ilgtspējīgas, ergonomiskas un mūsdienu prasībām atbilstošas kultūrizglītības vidi visās profesionālās izglītības kompetences centra „Nacionālā Mākslu vidusskola” struktūrvienībās – Rīgas Doma kora skolā, Jaņa Rozentāla Mākslas skolā, Emīla Dārziņa mūzikas skolā un Rīgas Baleta skolā. Minētā mērķa sasniegšanai profesionālās izglītības kompetences centram „Nacionālā Mākslu vidusskola” nepieciešamais finansējums no valsts budžeta programmas „Līdzekļi neparedzētiem gadījumiem” profesionālās izglītības kompetences centra „Nacionālā Mākslu vidusskola” multifunkcionālās zāles pārbūvei un aprīkošanai ir 849 398,98 *euro* (tajā skaitā 248 881,53 *euro* būvdarbu veikšanai, 45 719,89 *euro* papildus pārbūves darbu veikšanai un 554 797,56 *euro* aprīkojuma iegādei).  |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, profesionālās izglītības kompetences centrs „Nacionālā Mākslu vidusskola”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kultūras ministrija, profesionālās izglītības kompetences centrs „Nacionālā Mākslu vidusskola”. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets | 0 |  0 |  0 |  0 |  0 |  0 |  0 |
| 2. Budžeta izdevumi | 0 | 849 399 |  0 |  0 |  0 |  0 |  0 |
| 2.1. valsts pamatbudžets | 0  | 849 399 |  0 | 0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 | -849 399 |  0 | 0 |  0 |  0 |  0 |
| 3.1. valsts pamatbudžets |  0 | -849 399 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +849 399 |  0 |  0 |  0 |  0 |  0 |
| 5. Precizēta finansiālā ietekme | X |  0 |  X |  0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Profesionālās izglītības kompetences centra „Nacionālā mākslu vidusskola” multifunkcionalās zāles pārbūves un aprīkošanas 2021.gada kopējo izmaksu (849 398,98 *euro* ar PVN) detalizēts sadalījums:1. būvdarbu izmaksas – 294 601,42 *euro*;
2. skaņu iekārtu piegāde un uzstādīšana – 225 795,96 *euro* (t.sk. PVN);
3. zāles gaismu, video un instalāciju iekārtu piegāde un uzstādīšana – 110 982,77 *euro* (t.sk. PVN);
4. video ieraksta, atskaņošanas un instalācijas iekārtu piegāde un uzstādīšana – 25 677,20 *euro* (t.sk. PVN);
5. mēbeles ierakstu studijai, krēsli orķestrim un akustisko vairogu iekārtu piegāde un uzstādīšana – 7 020,63 *euro* (t.sk. PVN);
6. koncertflīģeļa iegāde – 185 321,00 *euro* (t.sk. PVN).

Kopējais nepieciešamais finansējums multifunkcionālās zāles pārbūves darbiem un aprīkošanai atbilstoši projektam 2021.gadā ir 849 398,98 *euro*. Kultūras ministrijai (profesionālās izglītības kompetences centram „Nacionālā Mākslu vidusskola”) no valsts budžeta programmas 02.00.00 ,,Līdzekļi neparedzētiem gadījumiem” nepieciešams finansējums 849 399 *euro* apmērā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar.  |
| 8. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem”, piešķirot finansējumu profesionālās izglītības kompetences centra „Nacionālā mākslu vidusskola” augstas gatavības projektam – profesionālās izglītības kompetences centra „Nacionālā mākslu vidusskola” multifunkcionalās zāles pārbūvei un aprīkošanai. Finansējums tiks izlietots, ievērojot protokollēmumā Nr.28 noteiktos nosacījumus – budžetu izdevumus, izlietojot pamatkapitāla veidošanai.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, profesionālās izglītības kompetences centrs „Nacionālā Mākslu vidusskola”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Šumeiko 67330282

Juris.Sumeiko@km.gov.lv